OŠ BOROVJE

D. ZBILJSKOG 7

ZAGREB

ELEMENTI I KRITERIJI VREDNOVANJA UČENIKA IZ PRIRODE

5. I 6. RAZRED OŠ

ŠK. GOD. 2023./2024.

Učiteljica

**Renata Roščak, prof., uč. mentor**

**ELEMENTI I KRITERIJI VREDNOVANJA UČENIKA IZ PRIRODE 5. I 6. RAZRED**

Prijedlog elemenata i kriterija vrednovanja usklađen je i prihvaćen na ŽSV-u učitelja biologije Grada Zagreba područja Centar-Sjever, 28.8. 2019.

Tanja Petrač, prof., voditeljica ŽSV-a učitelja biologije Grada Zagreba, Centar-Sjever, OŠ Josipa Jurja Strossmayera, Zagreb

|  |  |  |  |  |
| --- | --- | --- | --- | --- |
| **Element vrednovanja**  **i opis elementa** | **USVOJENOST PRIRODOSLOVNIH KONCEPATA**  **Opis elementa:** Obuhvaća znanja onih kognitivnih razina koja je učenik/učenica stekao/stekla u skladu s definiranim ishodima kurikuluma bez obzira na način provjeravanja znanja (usmeno ili pisano). U sklopu toga elementa vrednuje se poznavanje temeljnih pojmova, razumijevanje pojava, procesa i međuodnosa, objašnjavanje međusobnih utjecaja i uočavanje uzročno-posljedičnih veza i kompleksne međuovisnosti žive i nežive prirode. | | | |
| **Brojčana ocjena** | **2** | **3** | **4** | **5** |
| **Kriterij vrednovanja** | Prepoznaje temeljne pojmove i stručno nazivlje, slabo razumije pojave i procese i međuodnose, reproducira gradivo. Nesamostalno i oskudno objašnjava međusobne utjecaje i slabo uočava uzročno-posljedične veze i kompleksne međuovisnosti žive i nežive prirode u čemu je potrebno vođenje uz upute. | Dobro poznaje temeljne pojmove i stručno nazivlje, razumije pojave i procese i međuodnose. Ima poteškoća u objašnjavanju međusobnih utjecaja i uočavanju uzročno-posljedičnih veza i kompleksne međuovisnosti žive i nežive prirode što uspijeva uz pomoć i smjernice učitelja/učiteljice. | Vrlo dobro poznaje temeljne pojmove i stručno nazivlje, razumije pojave i procese i međuodnose. Uspješno objašnjava međusobne utjecaje i uočava uzročno-posljedične veze i kompleksne međuovisnosti žive i nežive prirode uz smjernice i korekcije. | U potpunosti poznaje temeljne pojmove i stručno nazivlje, razumije pojave i procese i međuodnose. Uspješno objašnjava međusobne utjecaje i uočava uzročno-posljedične veze i kompleksne međuovisnosti žive i nežive prirode. |

|  |  |  |  |  |
| --- | --- | --- | --- | --- |
| **Element vrednovanja i opis elementa** | **PRIRODOZNANSTVENE KOMPETENCIJE PRIRODE**  **Opis elementa:** Vrednuju se stečene vještine. Prate se aktivnosti učenika/učenice tijekom istraživačkoga rada i rezultati rada (pokusi, modeli, crteži, grafički i tablični prikaz rezultata, usmena i pisana izvješća – posteri, prezentacije i sl.). | | | |
| **Brojčana ocjena** | **2** | **3** | **4** | **5** |
| **Kriterij vrednovanja** | Temeljne radnje praktičnog rada, istraživanja, izrade plakata i drugih aktivnosti učenik/učenica obavlja vođeno u skupini, pokatkad griješi. Poštuje pravila rada. Zadatke izvodi uz pomoć drugih učenika u skupini i učitelja/učiteljice. Bilješke o zadatku ne izvodi samostalno, ali ih nastoji u potpunosti napisati.  U donošenju zaključaka nije samostalan/-na. Pokazuje trud i uključuje se u rad. | Usvojio/usvojila pravila izvođenja, praćenja i bilježenja praktičnog rada, uz upute i pomoć učitelja/učiteljice. Poštuje pravila rada.  Pokuse izvodi samostalno, slijedi upute, prati i bilježi korektno. Pokatkad griješi u donošenju zaključaka te je potrebna pomoć učitelja/učiteljice. | Usvojio/usvojila pravila izvođenja, praćenja i bilježenja praktičnog rada, uz upute. Uspješno izvodi pokus, praktični rad. Zainteresiran/zainteresirana, uvijek poštuje pravila rada. Izostaje kreativnost i samostalnost u promatranju pokusa i izvođenju zaključaka. | Razvijenih stečenih vještina. Samostalno i precizno promatra i bilježi pojave tijekom pokusa. Samostalno izvodi rezultate pokusa te uspješno donosi zaključke. Uspješno izrađuje modele, crteže, grafički i tablično prikazuje rezultate. Rado se uključuje i uspješno izvodi mini projekte. Kreativan/kreativna je i znatiželjan/znatiželjna u otkrivanju prirode. |

**Napomena:**

Kriteriji za ocjenu nedovoljan (1) podrazumijevaju da nije ostvaren minimum prema opisanim kriterijima za ocjenu dovoljan (2).